
Дәрілік препаратты медициналық қолдану
жөніндегі нұсқаулық (Қосымша парақ)

Саудалық атауы 
ФИРУЛИН® 10000

Халықаралық патенттелмеген атауы
Жоқ

Дәрілік түрі, дозасы  
[bookmark: _Hlk126230499]Капсулалар 150 мг

Фармакотерапиялық тобы 
[bookmark: _Hlk113958662]Ас қорыту жолы және зат алмасу. Ас қорытуға ықпал ететін препараттар, ферменттерді қоса. Ферменттік препараттар. Мультиферменттер (липаза, протеаза және т.б.). 
АТХ коды А09AA02

Қолданылуы 
- ас қорытудың бұзылуымен байланысты ұйқы безінің экзокринді жеткіліксіздігі

Қолданудың басталуына дейін қажетті мәліметтер тізбесі
Қолдануға болмайтын жағдайлар
- әсер етуші затқа немесе қосымша заттардың кез келгеніне аса жоғары сезімталдық

Қолдану кезіндегі қажетті сақтандыру шаралары 
Панкреатиннің жоғары дозаларын қабылдаған муковисцидозы бар науқастарда илеоцекальді бұрыштың және тоқ ішектің стриктурасы (фиброзданған колонопатия) сипатталған. Сақтық шарасы ретінде барлық әдеттен тыс симптомдарды немесе асқазан-ішек жолы тарапынан болған өзгерістерді тоқ ішектің зақымданғанын жоққа шығару мақсатымен мұқият медициналық бағалау ұсынылады. Әсіресе пациент дене салмағының әр кг шаққанда тәулігіне 10000 бірліктен асатын липаза қабылдап жүрген жағдайда. 

Басқа дәрілік препараттармен өзара әрекеттесуі
Басқа дәрілік заттармен өзара әрекеттесуі немесе өзара әрекеттесудің басқа түрлері туралы хабарламалар жоқ. 
Арнайы сақтандырулар
Жүктілік немесе лактация кезінде
ФИРУЛИН® 10000 препаратын жүкті әйелдерді емдеуде пайдалану туралы жеткілікті деректер жоқ. ФИРУЛИН® 10000 жүктілік кезінде сақтықпен тағайындалады. 
Панкреатиндік ферменттер жүйелі сіңбейтініне байланысты, бала емізу кезеңінде ФИРУЛИН® 10000 жеткілікті тамақтану статусын қамтамасыз ету үшін қажетті дозаларда тағайындайды. 
Препараттың көлік құралын немесе қауіптілігі зор механизмдерді басқару қабілетіне әсер ету ерекшеліктері
ФИРУЛИН® 10000 көлік құралдарын басқару және механизмдерге қызмет көрсету қабілетіне әсер етпейді немесе елеусіз әсер етеді.

Қолдану жөніндегі нұсқаулар
Дозалау режимі
[bookmark: _Hlk44429289][bookmark: _Hlk27560443][bookmark: _Hlk507587042][bookmark: 2175220278]Ересектер (егде жастағы адамдарды қоса) және балалар:
Әрбір тамақтану кезінде немесе содан кейін дереу бір немесе екі капсуланы қабылдайды. Қажет болса дозаны реакция мен симптоматиканы мұқият бақылай отырып бірте-бірте арттыру керек.
Енгізу әдісі және жолы 
[bookmark: _Hlk113960731][bookmark: _GoBack]Препараттың дозаларын аурудың ауырлығына және диета құрамына байланысты әркімге жеке таңдайды. ФИРУЛИН® 10000 капсулаларын тамақтану кезінде немесе содан кейін дереу қабылдайды. ФИРУЛИН® 10000 препаратын1 капсуладан артық қабылдау қажет болған жағдайда 1 капсуланы тамақтың алдында, қалғандарын – тамақ ішу кезінде қабылдайды. Капсулаларды бөлмей және шайнамай, жеткілікті мөлшердегі сұйықтықпен ішу арқылы тұтастай жұту керек. Жұту қиын болған кезде (мысалы, балаларда немесе қарттық жастағы науқастарда) капсуланы абайлап ашады, ал гастрорезистентті түйіршіктерді шайнауды қажет етпейтін жұмсақ тағамға қосады, немесе сусынмен бірге қабылдайды. Бұл ретте гастрорезистентті түйіршіктермен араластырылатын тағам немесе сусын ферменттердің (pH <5.5) мезгілінен бұрын босап шығуына және бұзылуына жол бермеу үшін қышқыл дәмді болуы тиіс. Бұл алма езбесі, йогурт немесе жеміс шырыны, мысалы, ананас, алма немесе апельсин шырыны болуы мүмкін. Түйіршіктерді сумен, сүтпен немесе ыстық тамақпен араластыруға болмайды. Гастрорезистентті түйіршіктердіңтағаммен немесе сұйықтықпен кез келген қоспасы сақтауға жарамайды және оны дайындағаннан кейін дереу қабылдау керек. Түйіршіктерді шайнау немесе зақымдау ішекте еритін қабықты бұзуы мүмкін, соның нәтижесінде энзимдердің мерзімінен бұрын босап шығуы ауыз қуысы шырышының тітіркенуін туғызуы және/немесе препараттың емдік әсерін төмендетуі мүмкін. Сондай-ақ капсуланың ішіндегісі тамақ ішкеннен кейін ауыз қуысында қалып қоймауын қадағалау қажет.
Әсіресе сұйықтықты жоғалту күшейген кезде оны ұдайы жеткілікті мөлшерде қабылдау маңызды. Сұйықтықты жеткіліксіз қабылдау іш қатудың себебі болуы мүмкін.
Егер пациент ФИРУЛИН® 10000 уақытында қабылдауды ұмытып кетсе, өткізіп алған дозаны тамақтанудан кейін бірден қабылдауға болады. Едәуір кешіктіріп қабылдау орынсыз болады. Келесі тамақтану кезінде препараттың әдеттегі дозасын қабылдау қажет. Өткізіп алған дозаның орнын толтыру үшін екі есе дозасын қабылдамаңыз.
Артық дозалану жағдайында қабылдау қажет болатын шаралар
[bookmark: 2175220280]Симптомдары: емдік дозадан едәуір жоғары ФИРУЛИН® 10000 дозалары гиперурикозурияны және гиперурикемияны туғызуы мүмкін. 
Емі: препаратты тоқтату, сұйықтықты жеткілікті тұтыну, демеуші шаралар. 
Дәрілік препаратты қолдану тәсілін түсіндіру үшін медициналық қызметкер кеңесіне жүгіну жөніндегі ұсынымдар
Дәрілік препаратты қабылдамас бұрын, дәрігердің немесе фармацевттің кеңесіне жүгініңіз.

[bookmark: 2175220282]ДП стандартты қолдану кезінде көрініс беретін жағымсыз реакциялар сипаттамасы және осы жағдайда қабылдау керек шаралар
[bookmark: _Hlk14776388]Жағымсыз құбылыстардың жиілігін анықтау келесі критерийлерге сәйкес жүргізіледі: өте жиі (≥1/10), жиі (≥1/100-ден <1/10 дейін), жиі емес (≥1/1000-нан <1/100 дейін), сирек (≥1/10000-нан <1/1000 дейін), өте сирек (<1/10000), белгісіз: қолда бар деректердің негізінде баға беру мүмкін емес)
Өте жиі
- іштің ауыруы*
Жиі
- жүрек айнуы, құсу, іш қату, диарея*, іштің кебуі
Жиі емес
- бөртпе
Жиілігі белгісіз
- аса жоғары сезімталдық реакциялары (анафилаксиялық реакциялар), терінің аллергиялық реакциялары: есекжем, қышыну, фиброздалған колонопатия*
*Асқазан-ішек бұзылыстары негізгі аурумен байланысты. Іштің ауыруы мен диарея жиілігі плацебо қабылдаған топтағыға ұқсас немесе төмен.
Фиброзданған колонопатия муковисцидозбен ауыратын, құрамында панкреатин бар препараттардың жоғары дозаларын қабылдаған науқастарда сипатталған.
Балалар жасындағы пациенттер қатысқан клиникалық зерттеулерде қосымша жағымсыз реакциялар анықталған жоқ. Муковисцидозы бар балаларда жағымсыз реакциялардың жиілігі, сипаты және ауырлығы ересектердегі сияқты болды. 
Жағымсыз дәрілік реакциялар туындағанда медициналық қызметкерге, фармацевтикалық қызметкерге немесе, дәрілік препараттардың тиімсіздігі туралы хабарламаларды қоса, дәрілік препараттарға болатын жағымсыз реакциялар (әсерлер) жөніндегі ақпараттық деректер базасына тікелей хабарласу керек 
[bookmark: _Hlk126230228]Қазақстан Республикасы Денсаулық сақтау министрлігі Медициналық және фармацевтикалық бақылау комитеті «Дәрілік заттар мен медициналық бұйымдарды сараптау ұлттық орталығы» ШЖҚ РМК 
http://www.ndda.kz

[bookmark: 2175220285]Қосымша мәліметтер
Дәрілік препарат құрамы 
[bookmark: 2175220286][bookmark: _Hlk14776878]Бір капсуланың ішінде
белсенді зат – панкреатин 150.0 мг, ферменттік белсенділігі өте аз: протеаза - 600 Б Еур. Ф., амилаза - 8000 Б Еур. Ф., липаза - 10000 Б Еур. Ф., 
қосымша заттар
пеллет ядросы: макрогол 8000, гипромеллоза, изопропил спирті, дихлорметан
ішекте еритін пеллет қабығы: гипромеллоза фталаты, триэтилцитрат, диметикон, ацетон  
капсула қабығы: өлшемі «1» капсулалар (желатин, тазартылған су, темірдің сары тотығы (Е172), темірдің қызыл тотығы (Е172), темірдің қара тотығы (Е172), титанның қостотығы (Е171) және натрий лаурилсульфаты)
Сыртқы түрінің, иісінің, дәмінің сипаттамасы
[bookmark: 2175220287]Мөлдір емес қоңыр қақпақшасы және мөлдір корпусы бар, ішінде қоңырқай түсті гастрорезистентті түйіршіктері бар өлшемі «1» қатты желатинді капсулалар.	
Шығарылу түрі және қаптамасы
10 капсуладан Alu-Alu фольгадан жасалған пішінді ұяшықты қаптамада. 
2 немесе 10 пішінді ұяшықты қаптамадан медициналық қолдану жөніндегі қазақ және орыс тілдеріндегі нұсқаулықпен бірге картоннан жасалған қорапшаға салынады. 

Сақтау мерзімі 
2 жыл.
Жарамдылық мерзімі өткеннен кейін қолдануға болмайды.
[bookmark: 2175220288]
Сақтау шарттары
Түпнұсқалық қаптамасында 25ºС-ден аспайтын температурада сақтау керек.
Балалардың қолы жетпейтін жерде сақтау керек!

Дәріханалардан босатылу шарттары
Рецептісіз

Өндіруші туралы мәлімет 
[bookmark: _Hlk48743112]Кусум Хелткер Пвт. Лтд., Үндістан
Учаске № М-3, Индор Ерекше Экономикалық Аймақ, Фаза - II, Питампур, Дист. Дхар, Мадхья Прадеш, Үндістан
Тел: +91-729-2258300, 2258301, факс: +91-11-40527575
Электронды пошта: info@kusum.com

Тіркеу куәлігінің ұстаушысы
Кусум Хелткер Пвт. Лтд., 
Д-158A, Окхла Индастриал Ареа, Фаза-I, Нью-Дели 110020, Үндістан
Тел: +91-11-41005147
факс: +91-11-40527575
Электронды пошта: info@kusum.com

Қазақстан Республикасы аумағында тұтынушылардан дәрілік заттың сапасына қатысты шағымдарды (ұсыныстарды) қабылдайтын және дәрілік заттың тіркеуден кейінгі қауіпсіздігін қадағалауға жауапты ұйымның атауы, мекенжайы және байланыс деректері (телефон, факс, электронды пошта
«Дәрі-Фарм (Қазақстан)» ЖШС, Алматы қ., Қажымұқан көш. 22/5, «Хан-Тәңірі» БО, Қазақстан
Тел/факс: 8(727) 295-26-50 
Электронды пошта: phv@kusum.kz

